ጀርመን በሃገርዋ ተገን ለጠየቁ ስደተኞች ማመልከቻዎች ፈጣን መልስ የምትሰጥበትን አሰራር ለማመቻቸት ትችል የስደተኞች እና የፍልሰት ጉዳይ ተመልካች መስሪያ ቤት ተጨማሪ ሰራተኞች እንደተመደቡለት እና በዚህም የተነሳ የአንድ ተገን ጠያቂ ማመልከቻ መልስ የሚያገኝበት ጊዜ በአማካይ ወደ አምስት ወር ተኩል ዝቅ ማድረግ መቻሉን የሃገር አስተዳደር ሚንስትር ቶማስ ደ ሜዝየር አስታውቀዋል። በጀርመን ከፍተኛ የመንግሥት ባለሥልጣናት፣ እንዲሁም፣ ከኤኮኖሚ እና ከሲቭሉ ማህበረሰብ የተውጣጡ ተወካዮች ከአንድ ወር በኋላ ተገናኝተው የተገን አሰጣጡ አሰራር ለገጠመው ተግዳሮት ዘላቂ መፍትሔ የሚገኝበትን ውሳኔ እንዲደርሱ ጠይቀዋል።
